[{"text_idx": "#000000", "text": "Wedi\u2019i wreiddio mewn gwelliant proffesiynol a gwella ysgolion"}, {"text_idx": "#000001", "text": "Mae gwella proffesiynol yn flaenoriaeth i arweinwyr ysgolion eu hunain. Maent yn datgan eu hymgysylltiad parhaus a\u0302 dysgu proffesiynol yn glir i ddangos mai dyma\u2019r norm, nid cyfres o brofiadau untro. Eu nod yw creu diwylliant lle mae staff yn gweld eu hunain fel dysgwyr a gwerthuswyr y ffyrdd maent yn cefnogi dysgu disgyblion (Daly, 2020; Morris et al, 2020;). Mae\u2019r diwylliant dysgu proffesiynol maent yn ei sefydlu yn yr ysgol yn alluogol, rhyngweithiol, cydweithredol a phroffesiynol gritigol (Estyn, 2017; Woods a Roberts, 2018). Mae prif egwyddorion a disgwyliadau dysgu proffesiynol yn cael eu deall a\u2019u gweithredu\u2019n gyson. Mae\u2019r broses yn ceisio bod yn gynaliadwy ac yn bosibl o fewn yr adnoddau sydd ar gael ac efallai y bydd \u2018hwyluswyr dysgu proffesiynol\u2019 dynodedig yn cael cyfrifoldeb am hyn (Perry and Booth, 2021; Le Fevre et al, 2015)."}, {"text_idx": "#000002", "text": "Mae arweinwyr yn gwerthfawrogi nad gwneud yr un peth yn well yw gwella. Mae nodau priodol yn cael eu pennu gydag adolygiad parhaus o addysgeg ac arweinyddiaeth fel ffocws, ond mae arweinwyr yn cydnabod nad yw dysgu proffesiynol yn broses linol yn aml ac y gall dysgu, ac eithrio hyfforddiant penodol, gael llawer o ganlyniadau (Boylan et al, 2018). Mae cydweithwyr yn trafod, adolygu a gwerthuso eu haddysgu a\u2019u harweinyddiaeth yn rheolaidd. Maent yn cymryd rhan mewn ymholiad proffesiynol beirniadol, gan ganolbwyntio ar beth sy\u2019n bwysig iddyn nhw fel gweithwyr proffesiynol yn ogystal a\u0302\u2019r hyn a restrwyd fel blaenoriaethau\u2019r ysgol neu flaenoriaethau\u2019r llywodraeth (Lambirth et al, 2021; Llywodraeth Cymru, 2019). Mae gweithwyr proffesiynol yn gofyn am safbwyntiau o wahanol ffynonellau (arweinwyr, cydweithwyr, disgyblion) i ddarparu safbwyntiau ar eu gwaith ac maent yn barod i newid cyfeiriad os oes angen (Harris, Jones a Crick, 2020). Gall safbwyntiau a gafwyd drwy ddysgu proffesiynol herio\u2019r status quo ac mae arweinwyr yn defnyddio dulliau trawsnewidiol yn agored wrth ymarfer."}, {"text_idx": "#000003", "text": "O ystyried y diwygiadau cwricwlwm presennol yng Nghymru, mae pwysigrwydd dysgu proffesiynol i gefnogi datblygiad a gweithrediad y cwricwlwm o arwyddoca\u0302d cenedlaethol yn ogystal a\u0302 lleol. Mae gan arweinwyr ysgolion yng Nghymru her arbennig o ran cydbwyso blaenoriaethau unigolion ac ysgolion o fewn gofynion cenedlaethol newidiol (Llywodraeth Cymru, 2017; Cordingley et al. 2020)."}, {"text_idx": "#000004", "text": "Datblygu a chefnogi cyfleoedd dysgu parhaus i\u2019r holl staff"}, {"text_idx": "#000005", "text": "Dysgu Proffesiynol (rolau arweinyddiaeth proffesiynol)"}, {"text_idx": "#000006", "text": "Gofynnwyd i arweinwyr ysgolion ledled Cymru ddweud wrthym sut maen nhw\u2019n Arwain Dysgu Proffesiynol, gan ddefnyddio pob un o\u2019r wyth dilysnod dysgu proffesiynol dan arweiniad effeithiol fel man cychwyn. Mae\u2019r astudiaethau achos sy\u2019n deillio o hynny\u2019n cynnig cipolwg ar bob math o ddulliau effeithiol o Arwain Dysgu Proffesiynol a fydd, gobeithio, yn dod a\u0302\u2019r dilysnodau\u2019n fyw ac yn ysbrydoli ffyrdd strategol newydd a ffres o feddwl i arweinwyr eraill yng Nghymru. Rydym am i chi Gael Eich Ysbrydoli."}, {"text_idx": "#000007", "text": "Os oes gan eich ysgol neu glwstwr enghraifft o ymarfer y gellid ei gynnwys yn yr adnodd Arwain Dysgu Proffesiynol \u2013 o dan un (neu fwy) o wyth dilysnod dysgu proffesiynol gydag arweiniad da, rydym am glywed gennych chi."}]